Tartu mnt 15 katastriüksuse sihtotstarbe määramine Kesklinnas
Tallinna Linnavalitsus 28.06.2019 korraldus number 951
951-k
Maakatastriseaduse § 18 lg 1 p 2, § 181 lg-te 1 ja 2 alusel, kooskõlas Tallinna Linnavolikogu 30. mai 2019 otsusega nr 96 kehtestatud „Tartu mnt 13 ja Tartu mnt 15 kinnistute detailplaneeringuga“ ning tulenevalt BALTLINK-VALDUSE AKTSIASELTSI 21. juunil 2019 koostatud taotlusest ning vajadusest määrata krundi sihtotstarve detailplaneeringu alusel reformimata riigimaa erastamiseks ning II etapis toimub ümberkruntimine ja moodustatakse detailplaneeringu kohane krunt pos 2
1. Määrata Kesklinnas Tartu mnt 15 katastriüksuse (kinnistusregistri registriosa nr 1509201, katastritunnus 78401:103:0170, pindala 2651 m²) sihtotstarve vastavalt Tartu mnt 13 ja Tartu mnt 15 kinnistute detailplaneeringule alljärgnevalt:
1.1 senine sihtotstarve ärimaa 100%;
1.2 uus sihtotstarve ärimaa 50% ja elamumaa 50%.
2. Tallinna Linnaplaneerimise Ametil teha korraldus teatavaks Tallinna Kesklinna Valitsusele, Maa-ameti katastri registriosakonnale ja BALTLINK-VALDUSE AKTSIASELTSILE.